TU สดใส กำไร Q2/59 เพิ่ม 17% ใจดีปันผล 0.32 บ./หุ้น XD 18 ส.ค.นี้
TU สดใส กำไร Q2/59 เพิ่ม 17% มาที่ 1.53 พันลบ. จากปีก่อน 1.31พันลบ. ด้าน 6 เดือนแรกกำไรลด 2% อยู่ที่ 2.76 พันลบ. จากปีก่อน 2.83 พันลบ. พร้อมใจดีจ่ายปันผล 0.32 บ./หุ้น ขึ้น XD 18 ส.ค.นี้ กำหนดจ่าย 2 ก.ย.59
8 ส.ค. 2559

บริษัท ไทยยูเนี่ยน กรุ๊ป จำกัด (มหาชน) หรือ TU รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 1.53 พันล้านบาท หรือมีกำไรสุทธิ 0.32 บาทต่อหุ้น เพิ่มขึ้น 17% จากช่วงเดียวกันของปีก่อนที่มีกำไรสุทธิ 1.31พันล้านบาท หรือมีกำไรสุทธิ 0.27บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 2.76 พันล้านบาท หรือ 0.58 บาทต่อหุ้น ลดลง 2% จากช่วงเดียวกันของปีก่อนที่มีกำไรสุทธิ 2.83 พันล้านบาท หรือ 0.59 บาทต่อหุ้น
พร้อมกันนี้บริษัทได้ประกาศจ่ายปันผลงวดดำเนินงานวันที่ 1 ม.ค.59 ถึงวันที่ 30 มิ.ย.59 เป็นเงินสดจำนวน 0.32 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 18 ส.ค.59 และกำหนดจ่ายเงินปันผลในวันที่ 2 ก.ย.59